Z A P I S N I K
20. sjednice Vijeća Mjesnog odbora Volovčica
održane dana 16. studenoga 2022. godine (srijeda) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Ivan Držanić, , Stipo Grgić, Iva Jelačić, Marko Maričić 
NENAZOČNI ČLANOVI VIJEĆA: Dunja Dunda, Ivan Mlinarević
GOST: ---
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 5 od 7 članova/ica Vijeća, što znači da Vijeće može pravovaljano odlučivati te otvara 20. sjednicu Vijeća Mjesnog odbora.
Vijeće je jednoglasno verificiralo tekst Zapisnika 18. sjednice Vijeća održane dana 12. listopada 2022. godine i Zapisnika 19. sjednice Vijeća održane dana 26. listopada 2022. godine.
Na prijedlog predsjednice, Vijeće jednoglasno utvrđuje
D N E V N I   R E D
1. Aktualna komunalna problematika,
2. Razno: izvješća, pitanja i prijedlozi
[bookmark: _GoBack]Ad1) Aktualna komunalna problematika
Temeljem provedene rasprave o aktualnoj komunalnoj problematici Vijeće jednoglasno donosi slijedeće zaključke:
Z a k lj u č a k   1.
o rješavanju komunalne problematike
Vijeće Mjesnog odbora Volovčica predlaže Vijeću Gradske četvrti Peščenica-Žitnjak da se u sklopu Plana malih komunalnih akcija Mjesnog odbora Volovčica u 2023. godini u sklopu komunalne djelatnosti održavanje javnih zelenih površina izvrši uspostava i njega sezonskih i trajnih cvjetnjaka u postojeće 3 betonske žardinjere na Trgu Stjepana Konzula.
Obrazloženje
U postojeće 3 betonske žardinjere na Trgu Stjepana Konzula (tzv. plato) uspostavljena je zelena površina s ne cvatućim ukrasnim grmljem koje izabranom vrstom i rasporedom sadnje kontinuirano, tijekom cijele godine izgleda neuređeno i neodržavano te je podložno stalnom nakupljanju biološkog i ostalog otpada, stoga VMO Volovčica predlaže uspostavu i njegu sezonskih i trajnih cvjetnjaka na navedenoj lokaciji.


Ad2) Razno: izvješća, pitanja i prijedlozi
Vijećnici su upoznati da je izrađena projektna dokumentacija potrebna za rekonstrukciju postojećeg Dječjeg igrališta na lokaciji Prilaz Sv. Josipa Radnika kod k.br. 3,  k.č. 2617/17 k.o. Peščenica. Troškovi radova su procijenjeni na iznos od 712.000,00 kn s PDV-om. Predmetnu rekonstrukciju postojećeg Dječjeg igrališta na lokaciji Prilaz Sv. Josipa Radnika kod k.br. 3 je Vijeće Mjesnog odbora Volovčica na 15. sjednici održanoj 06.07.2022. godine zaključio kao jedan od tri prioritet za izradu Plana komunalnih aktivnosti za 2023. godinu za područje Mjesne samouprave Volovčica.
Vijećnici su izviješteni da je dana 25.10.2022. godine izvršen obilazak prioriteta za PKA 2023. na području MS Volovčica, sukladno na 15. sjednici održanoj 06.07.2022. godine zaključenim prioritetima za izradu Plana komunalnih aktivnosti za 2023. godinu, a prema kojem su planirana asfaltiranja i opremanje klupama i spremnicima za otpad postojećih pješačkih staza kako slijedi:
1. Postojeća pješačke staze – od Turopoljske ulice 4 do Ulica Frana Alfirevića 73 - k.č. 2397/11 k.o. Peščenica – postavljanje 3 klupe pored rasvjetnih tijela i jedne kante za otpad s grbom Grada Zagreba
2. Postojeća pješačke staze – između Ulica Frana Alfirevića 65 i Ulica Frana Alfirevića 55, k.č. 2392 k.o. Peščenica – zamjena postojeće stare klupe s novom i dodavanje još jedne klupe
3. Postojeća pješačke staze – od Kriške ulice 28 do Prilaza Sv. Josipa Radnika 11, k.č. 2617/17 k.o. Peščenica - asfaltiranje postojeće pješačke staze i to glavne na potezu od Kriške ulice 28 do Prilaza Sv. Josipa Radnika 11 i odvojak od  Prilaza Sv. Josipa Radnika 11 do Kriške ul. 32, postavljanje 2 klupe i jedne kante za otpad s grbom Grada Zagreba
4. Postojeće  pješačke staze – od Kriške ulice 28 do Kriške ulice 22, k.č. 2617/17 k.o. Peščenica – asfaltiranje postojeće pješačke staze (posebice zato što će se u neposrednoj blizini kroz PKA 2023 realizirati novouređeno dječje igralište) te zamjena stare klupe i dodavanje jedne kante za otpad s grbom Grada Zagreba 
5. Postojeće  pješačke staze – od Prilaza Sv. Josipa Radnika 5 uz Prilaz Sv. Josipa Radnika 3 do Kriške ulice 24, Prilaza Sv. Josipa Radnika 11, k.č. 2617/17 k.o. Peščenica –asfaltiranje postojeće pješačke staze (posebice zato što će se u neposrednoj blizini kroz PKA 2023 realizirati novouređeno dječje igralište te zato što će ta staza biti povezana sa stazom od Kriške ulice 28 do Prilaza Sv. Josipa Radnika 11 novom stazom planiranom u sklopu uređenje dječjeg igrališta.
U svrhu utvrđivanja faze realizacije pojedinih zaključaka VMO Volovčica, Vijeće Mjesnog odbora jednoglasno donosi zaključak o provjera statusa traženja VMO Volovčica za ishođenje potrebnih rješenja i dozvola za:
· iscrtavanje oznake zabranjeno parkiranje (sukladno čl. 64. Pravilnika o prometnim znakovima, signalizaciji i opremi na cestama) na početku Kriške ulice kod k.br. 2 te na ulazu u vatrogasni prolaz u Kriškoj ulici između k.br. 2 i 4 (k.č. 2462/1 k.o. Peščenica, nerazvrstana cesta, Grad Zagreb – javno dobro u općoj upotrebi) - zaključak 9. sjednice VMO Volovčica od 19.01.2022.;
· produženje pješačke staze kod Prilaza sv. Josipa Radnika k.br. 6 i 8, k.č. 2643 k.o. Peščenica – zaključak 11. sjednice VMO Volovčica od 16.03.2022.;
· izvršenje održavanja (ponovno iscrtavanjem postojećih pješačkih prijelaza) horizontalne signalizacije prometa na području MS Volovčica – zaključci 16. sjednice VMO Volovčica od 18. kolovoza 2022. godine.
Vijećnici su izviješteni da je izrada tehničke dokumentacije za građenje javne rasvjete na lokaciji Pješačka staza u Ulici grada Vukovara od Ivanićgradske do Šetališta Ranka Marinkovića predložena da se uvrsti u prenesene obveze iz prethodnog razdoblja u Program građenja komunalne infrastrukture na području Grada Zagreba u 2023.
Vijećnici su upoznati sa zahtjevom Gradske skupštine Grada Zagreba, Odbora za izbor i imenovanja za dostavu prijedloga do 2 ženska kandidata za suce porotnike za mladež n Županijskom sudu u Zagrebu sukladno utvrđenim uvjetima.
Vijećnici su informirani o planiranim aktivnostima na području Gradske četvrti Peščenica-Žitnjak u sklopu Adventa u Zagrebu 2022. godine.
Vijećnici su se izjasnili da su upoznati s predstavkom gospođe Lenke Bilbij (klasa 024-08/22-006/561, ur.br. 251-13-11-11-15-22-1 od 9.11.2022.)
Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi dana 22.12.2022. godine s početkom u 18:00 sati.
Dovršeno u 19.10 sati.
KLASA: 024-08/22-03/3309
URBROJ: 251-13-11-11/008-22-2 
Zagreb, 16. studenog 2022.
Predsjednica
Vijeća Mjesnog odbora Volovčica
Iva Jelačić,v.r.



